გაერო საქართველოს ვერ დაეხმარება
რუსეთის მიერ საქართველოს ტერიტორიების ოკუპაციის შესაწყვეტად გაეროს სათანადო ბერკეტები არ გააჩნია და საქართველოს ვერაფრით დაეხმარება.
რუსეთი საქართველოს ტერიტორიების ოკუპაციას აგრძელებს, გაერო კი საქართველოს დასახმარებლად ვერაფერს აკეთებს იმის გამო, რომ რუსეთი უშიშროების საბჭოს მუდმივი წევრია. ბრუკინგსის ინსტიტუტში გუშინ პრეზენტაცია გაიმართა სახელწოდებით „პრევენციული დიპლომატიის განახლებული მისია მსოფლიოს ცხელ წერტილებში მშვიდობის მისაღწევად.“ პრეზენტაციის ძირითადი თემა კონფლიქტების გადაწყვეტაში გაერთიანებული ერების ორგანიზაციის როლი და მის ხელთ არსებული მექანიზმები იყო, რომლითაც საერთაშორისო საზოგადოებას კონფლიქტების გადაწყვეტის საშუალება ეძლევა. პრეზენტაციის ერთ-ერთი მომხსენებელი გაეროს გენერალური მდივნის მოადგილე და პოლიტიკური საქმეების დეპარტამენტის უფროსი ბატონი ლინ პასკო იყო. ბატონი პასკოს თქმით, კონფლიქტების დროული გადაწყვეტისთვის გაერო ცდილობს ახალი სტრატეგია შეიმუშავოს. ორგანიზაციას შეზღუდული მატერიალური და ადამიანური რესურსები აქვს მსოფლიოს პერიფერიებში ინტერვენციის გასაკეთებლად. გლობალურმა ფინანსურმა კრიზისმა ეს პრობლემა კიდევ უფრო გაამწვავა. ამასთან ერთად, როგორც ბატონმა პასკომ აღნიშნა: ბატონმა პასკომ კონფლიქტის დაწყების სამ ძირითად მიზეზზე ისაუბრა და აღნიშნა, რომ გაერო, როგორც მიუკერძოვებელი საერთაშორისო ორგანიზაცია საუკეთესო პოზიციაშია იმისთვის, რომ დიპლომატიის გამოყენებით დაპირისპირებულ მხარეებს დიალოგისკენ მოუწოდოს. მისი თქმით: ცივი ომის შემდეგ გაეროს გაცილებით უჭირს კონფლიქტების გადაწყვეტაში მონაწილეობის მიღება იმის გამო, რომ ამ კონფლიქტების უმრავლესობა სამოქალაქო, რელიგიური ან ეთნიკური დაპირისპირების საფუძველზე ხდება. გამომდინარე იქედან, რომ გაეროს წესდება ძირითადად ქვეყნებს შორის წარმოქმნილი კომფლიქტების გადაჭრისკენაა მიმართული, ორგანიზაციას არ აქვს სათანადო ბერკეტები ერთი ქვეყნის ტერიტორიაზე მიმდინარე კონფლიქტის გადასაჭრელად. პრეზენტაციაზე ერთ-ერთი მომხსენებლის, დევიდ სმოკის განცხადებით, რომელიც ამერიკის მშვიდობის ინსტიტუტის ვიცე პრეზიდენტია მედიაციისა და კონფლიქტების გადაწყვეტის მიმართულებით: პრეზენტაციის განმავლობაში მომხსენებლებს კავსაკიის კონფლიქტებში გაეროს მონაწილეობაზე არაფერი უთქვამთ. ბატონმა პასკომ აფხაზეთსა და სამხრეთ ოსეთში მედიაციის პროცესში გაეროს მონაწილეობაზე კომენტარის გაკეთებისგან თავი შეიკავა. გამომდინარე იქიდან, რომ უშიშროების საბჭოს ხუთი მუდმივი წევრიდან ერთ-ერთი რუსეთია, რომელსაც სხვა წევრების მსგავსად ვეტოს უფლება აქვს, რუსეთის კონფლიქტის ერთ-ერთ მხარედ ყოფნა გაეროს წარმომადგენელბისთვის ამ თემაზე კომენტარის გაკეთებას ზედმეტად პოლიტიკურს ხდის. ამერიკის ხმის ქართული რედაქცია პრეზენტაციის შემდეგ ერთ-ერთ მომხსენებელს, პროფესორ პოლ სტეარსს გაესაუბრა. ბატონი სტეარსი ვაშინგტონში დაფუძნებული საერთაშორისო ურთიერთობის საბჭოს კონფლიქტების პრევენციის ცენტრის დირექტორია. ჩვენს შეკითხვაზე, თუ რა მექანიზმები გააჩნია გაეროს საქართველოს ტერიტორიების დეოკუპაციის მიმართულებით, პროფესორმა სატეარსმა ბრძანა: ხოლო იმაზე თუ რეალურად რისი გაკეთება შეუძლია გაროს საქართველოს, როგორც აგრესიის მსხვერპლი ქვეყნის დასახმარებლად, ბატონმა სტეარსმა აღნიშნა: მომხსენებლების მოსაზრებებზე დაყრდნობით, გაუმართლებელი არ იქნება იმ დასკვნის გაკეთება, რომ გაეროს მექანიზმები საქართველოს ტერიტორიების დეოკუპაციის მიზნით მოუქნელი და შეიძლება ითქვას გამოუსადეგარიც კია. გარდა ამისა, გაერო სამშვიდობო ძალებს და მედიატორებს, როგორც ჩანს მსოფლიოს მხოლოდ ისეთ ადგილებში აგზავნის, სადაც ძლიერი სახელმწიფოებისა და უშიშროების საბჭოს მუდმივი ხუთი წევრის ინტერესები ერთმანეთს არ უპირისპირდება.